KICHIK KORXONALAR, DEHQON VA FERMER XOʻJALIKLARINI MABLAGʻ BILAN TAʼMINLASH, MODDIY-TEXNIK TAʼMINLASH, ULARGA BOJXONA IMTIYOZLARI BERISH, BANK XIZMATLARI VA BOSHQA XIZMATLAR KOʻRSATISH BOʻYICHA QOʻSHIMCHA CHORA-TADBIRLAR TOʻGʻRISIDA
(resolution, 2024-08-16)

Kichik biznes, dehqon va fermer xoʻjaliklari tashkil etishni ragʻbatlantirishni kuchaytirish hamda bundan buyon jadal rivojlantirish, ularning moliyaviy, moddiy-texnika va xom ashyo resurslari olishini kengaytirish maqsadida Vazirlar Mahkamasi qaror qiladi: 1. Oʻzbekiston Respublikasi Davlat mulki qoʻmitasi, Savdo-sanoat palatasi, Oʻzbekiston fermer, dehqon xoʻjaliklari va tomorqa yer egalari kengashi, tijorat banklari yangidan tashkil etilayotgan kichik biznes korxonalari, fermer va dehqon xoʻjaliklarini ularning dastlabki (boshlangʻich) sarmoyasini shakllantirishda har tomonlama qoʻllab-quvvatlasinlar. Belgilansinki: mikrofirmalar, kichik korxonalar, dehqon (yuridik shaxs maqomiga ega boʻlgan) va fermer xoʻjaliklariga dastlabki (boshlangʻich) sarmoyani shakllantirish uchun kreditlar ular davlat roʻyxatidan oʻtkazilgandan keyin 6 oydan koʻp boʻlmagan davrda kredit olish uchun tegishli buyurtmanomalar bergan faqat yangidan ochilgan korxonalarga beriladi; koʻrsatib oʻtilgan maqsadli kredit liniyalari hisobiga olingan dastlabki (boshlangʻich) sarmoya kichik biznes subyektlari, dehqon va fermer xoʻjaliklarining faoliyatini boshlash uchun aylanma mablagʻlarni shakllantirishga, investitsiya loyihasining texnik-iqtisodiy asoslanishi ishlab chiqilishiga, asbob-uskunalar olinishiga yoʻnaltirilishi mumkin. 2. Belgilab qoʻyilsinki, dastlabki (boshlangʻich) sarmoyani shakllantirish uchun kreditlar: Markaziy bank qayta moliyalash stavkasining oltidan bir qismi miqdorida imtiyozli foiz stavkasi boʻyicha 3 yilgacha boʻlgan muddatga uzaytirish huquqisiz mikrofirmalar va dehqon (yuridik shaxs maqomiga ega boʻlgan) xoʻjaliklari uchun bazaviy hisoblash miqdorining 150 baravari miqdorigacha hamda kichik korxonalar va fermer xoʻjaliklari uchun — bazaviy hisoblash miqdorining 300 baravari miqdorigacha; foizlar toʻlashni 12 oyga kechiktirish va asosiy qarzni kredit olingandan keyin 18—24 oy oʻtgach qaytarishni boshlash shartlarida beriladi. Oʻzbekiston Respublikasi Markaziy banki, Moliya vazirligi, Mehnat va aholini ijtimoiy muhofaza qilish vazirligi, Tovar ishlab chiqaruvchilar va tadbirkorlar palatasi, Dehqon va fermer xoʻjaliklari uyushmasi, “Biznes-fond” oʻn kun muddatda belgilangan tartibda Budjetdan tashqari jamgʻarmalarning kredit liniyalari hisobiga yakka tartibdagi tadbirkorlar, kichik va oʻrta biznes subyektlariga tijorat banklari tomonidan kredit berish tartibiga mazkur qarordan kelib chiquvchi oʻzgartirish va qoʻshimchalar kiritsinlar. 4. Iqtisodiy sudlarga davlat bojini toʻlashni keyinchalik aybdor tomondan undirib olgan holda uni kechiktirib, kichik va oʻrta tadbirkorlik subyektlaridan qarzlarni undirish boʻyicha budjetdan tashqari jamgʻarmalarining daʼvolarini qabul qilish tavsiya etilsin. 5. Dehqon va fermer xoʻjaliklarini qoʻllab-quvvatlash jamgʻarmasining kredit resurslarini kengaytirish maqsadida 2002-yil 1-yanvardan boshlab 2005-yil 31-dekabrigacha boʻlgan davrga Dehqon va fermer xoʻjaliklarini qoʻllab-quvvatlash jamgʻarmasining daromadlariga soliq stavkasi amaldagi stavkaning 50 foizi miqdorida belgilansin, boʻshab qolgan mablagʻlar kichik biznesni moliyaviy qoʻllab-quvvatlashga maqsadli yoʻnaltirilsin. 6. 2001-yil 1-oktabrdan boshlab moddiy ishlab chiqarish va xizmatlar koʻrsatish sohasining mikrofirmalari va kichik korxonalari, fermer xoʻjaliklari, shuningdek yuridik shaxs maqomiga ega boʻlgan dehqon xoʻjaliklarining oʻz ehtiyojlari uchun asbob-uskunalar, xom ashyo va moddiy resurslar importiga bojxona toʻlovlarini toʻlashi foiz undirilmagan holda 90 kun muddatga kechiktirilsin (bojxonada rasmiylashtirish uchun undiriladigan yigʻimlar bundan mustasno). 8. Kichik va xususiy tadbirkorlikni rivojlantirishni ragʻbatlantirish boʻyicha respublika muvofiqlashtiruvchi Kengashi (R.S. Azimov) mazkur qarorning bajarilishini oʻrganib chiqsin va 2002-yilning I yarim yilligi yakunlari boʻyicha mikrofirmalar va kichik korxonalarning dastlabki (boshlangʻich) sarmoyasini shakllantirish uchun yoʻnaltiriladigan resurslarni koʻpaytirishga doir qoʻshimcha chora-tadbirlar haqida takliflar kiritsin. 9. Oʻzbekiston Respublikasi Davlat mulki qoʻmitasi, Adliya vazirligi Davlat matbuot qoʻmitasi, Tovar ishlab chiqaruvchilar va tadbirkorlar palatasi, Dehqon va fermer xoʻjaliklari uyushmasi, boshqa manfaatdor vazirliklar va idoralar bilan birgalikda 2001-yil oxirigacha kichik va oʻrta biznes, xususiy tadbirkorlik, dehqon va fermer xoʻjaliklari sohasida qonun hujjatlari va normativ hujjatlar toʻplamlari qayta nashr etilishini taʼminlasinlar. Bunda kichik va oʻrta biznesni rivojlantirish ishida barcha masalalar mutlaqo muhim ahamiyatga ega ekanligidan va ikkinchi darajali vazifalar boʻlmasligidan kelib chiqib yangi toʻplamlarga yangidan qabul qilingan barcha qarorlar kiritilishi kerakligi nazarda tutilsin. Koʻrsatib oʻtilgan toʻplamlarni tayyorlash va nashr etish uchun 1-ilovaga* muvofiq tarkibda maxsus komissiya tashkil etilsin. Qonun hujjatlari va normativ hujjatlarning qayta nashr etilgan toʻplamlari birinchi navbatda kichik va oʻrta biznes subyektlarga, dehqon va fermer xoʻjaliklariga hamda davlat huquqiy tizimi organlariga, xoʻjalik sudlariga va barcha nazorat organlariga yetkazib berilsin. 10. Oʻzbekiston Respublikasi Adliya vazirligi kichik biznes sohasida tasdiqlanadigan, qabul qilinadigan va joriy etiladigan qonun hujjatlari hamda normativ-huquqiy hujjatlar ustidan doimiy monitoringni amaliyotga kiritsin. 12. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R.S. Azimov va Oʻ.Q. Ismoilov zimmasiga yuklansin.